Dick Grayson

Dick Grayson adalah seorang superhero yang muncul dalam komik Amerika yang diterbitkan oleh DC Comics, biasanya dalam perkaitan dengan Batman, Teen Titans dan Justice League. Dicipta oleh penulis Bill Finger dan pelukis Bob Kane, beliau pertama kali muncul dalam Detective Comics #38 pada April 1940 sebagai inkarnasi asal dan paling popular sebagai Robin, rakan sejawat Batman dalam memerangi jenayah.

Dick Grayson telah muncul sebagai Robin dalam beberapa adaptasi media lain: seri 1943 dilakonkan oleh Douglas Croft, seri 1949 dilakonkan oleh Johnny Duncan, siri televisyen live action Batman dari 1966 hingga 1968 dan filemnya dilakonkan oleh Burt Ward, dan dilakonkan oleh Chris O'Donnell dalam filem 1995 Batman Forever dan sekuelnya pada tahun 1997, Batman & Robin. Dick Grayson muncul dalam siri televisyen Titans untuk perkhidmatan streaming DC Universe dan HBO Max dilakonkan oleh Brenton Thwaites. Loren Lester memberikan suara kepada watak Robin dalam Batman: The Animated Series dan kemudian sebagai adaptasi skrin pertama Nightwing dalam The New Batman Adventures, Jesse McCartney memberi suara kepada Grayson sebagai Robin dan Nightwing dalam Young Justice: The Animated Series, Sean Maher memberi suara kepada Nightwing dalam DC Animated Movie Universe, dan Michael Cera memberi suara kepada Grayson yang terlalu ceria sebagai Robin dalam The Lego Batman Movie. Pada Mei 2011, IGN menempatkan Dick Grayson di No. 11 dalam senarai mereka untuk "Top 100 Super Heroes of All Time". Pada tahun 2013, ComicsAlliance menempatkan Grayson sebagai Nightwing di No. 1 dalam senarai mereka untuk "50 Sexiest Male Characters in Comics".

Rujukan